**NAVODILO ZA IZPOLNJEVANJE STATISTIČNEGA POROČILA**

1. Delodajalec za zagotavljanje dela vpiše osnovne podatke in prihodek iz opravljanja dejavnosti zagotavljanja dela delavcev uporabniku v poročevalskem obdobju. Poročevalsko obdobje zajema koledarsko leto.
2. V tabelo št. 1 se pod kazalnik »št. vseh delavcev, ki jih delodajalec za zagotavljanje dela lahko napoti k uporabniku« vpiše št. vseh delavcev, ki bi jih delodajalec za zagotavljanje dela v poročevalskem obdobju lahko napotil k uporabniku. Z navedenimi delavci ima sklenjeno posebno obliko pogodbe o zaposlitvi v skladu z ZDR-1. Iz 60. člena in 61. člena ZDR-1 izhaja, da obstaja možnost, da delodajalec za zagotavljanje dela delavcu ves čas ne zagotavlja dela pri uporabniku.

Pod kazalnik »št. vseh delavcev, ki jih je delodajalec za zagotavljanje dela napotil k uporabniku na območju Republike Slovenije« se vpiše št. vseh delavcev, ki jih je delodajalec za zagotavljanje dela v poročevalskem obdobju napotil k uporabniku, ki ima sedež v Republiki Sloveniji. Vsak delavec se zavede enkrat, ne glede na število napotitev.

Pod kazalnik »št. vseh delavcev, ki jih je delodajalec za zagotavljanje dela napotil v tujino« se vpiše št. vseh delavcev, ki jih je delodajalec za zagotavljanje dela v poročevalskem obdobju napotil k uporabniku, ki ima sedež v tujini. Vsak delavec se zavede enkrat, ne glede na število napotitev.

V tabelo št. 2 se vpiše število v poročevalskem obdobju zaključenih pogodb o zaposlitvi glede na čas trajanja pogodbe o zaposlitvi.

V tabelo št. 3 se vpišejo v poročevalskem obdobju zaključene napotitve. Zabeleži se vsaka napotitev delavca.

1. Pod rubriko »III. Napoteni delavci na območju Republike Slovenije« se vnašajo podatki za delavce, ki so bili napoteni na območju Republike Slovenije. Njihovo skupno število je vpisano pod kazalnik »št. vseh delavcev, ki jih je delodajalec za zagotavljanje dela napotil k uporabniku na območju Republike Slovenije« (II. Število delavcev, tabela št. 1) in se mora ujemati z vsoto tabele št. 1 in vsoto tabele št. 2.

V tabelo št. 1 se vpiše državljanstvo napotenih delavcev glede na zaposlitev za nedoločen čas (v nadaljevanju: NDČ) ali zaposlitev za določen čas (v nadaljevanju: DČ).

V tabelo št. 2 se vpiše raven izobrazbe napotenih delavcev glede na zaposlitev za NDČ ali DČ.

Ravni izobrazbe:

|  |  |  |
| --- | --- | --- |
| **nedokončana OŠ** | **1.** |  |
| OŠ | 2. |  |
| **nižje poklicno izobraževanje (2 letno)** | **3.** |  |
| srednje poklicno izobraževanje (3 letno) | 4. |  |
| **gimnazijsko, srednje poklicno -tehniško izobraževanje, srednje tehniško oz. drugo strokovno izobraževanje** | **5.** |  |
| višješolski program (do 1994), višješolski strokovni program | 6/1. |  |
| **specializacija po višješolskem programu, visokošolski strokovni programi** | **6/2.** | **visokošolski strokovni in univerzitetni program (1. bol. st)** |
| specializacija po visokošolskem strokovnem programu, univerzitetni program | 7. | magisterij stroke (2. bol. st.) |
| **specializacija po univerzitetnem programu, magisterij znanosti** | **8/1.** |  |
| doktorat znanosti | 8/2. | doktorat znanosti (3. bol. st.) |

V kazalnik 6. se vpiše raven 6/1 in 6/2, v parameter 8. se vpiše raven 8/1 in 8/2.

V tabelo št. 3 in tabelo št. 4 se vpiše vsota št. ur opravljenih pri uporabniku, podatki o uporabniku h kateremu so bili delavci napoteni in matično številko uporabnika h kateremu so bili delavci napoteni. Podatki delavcev se ne vpisujejo.

1. Pod rubriko »IV. Dejavnosti v katere so bili napoteni delavci, regija v katero so bili napoteni in državljanstva napotenih delavcev« se vpišejo podatki v katero dejavnost so bili napoteni, regijo v katero so bili napoteni in državljanstvo napotenih delavcev. Pod regijo v katero so bili napoteni delavci napoteni se zabeleži statistična regija v kateri je sedež uporabnika. Vpiše se število napotenih delavcev, in ne oznaka npr. »x«. Podroben deskriptor dejavnosti je objavljen na spletni stani:

<http://www.stat.si/klasje/tabela.aspx?cvn=5531>

Navpični vsoti se morata ujemati.

1. Pod rubriko »Napotitev v tujino« se vpiše podatke v katero državo so bili napoteni delavci napoteni. Če država ni navedena, se jo vpiše v predvidene stolpce, stolpci se lahko tudi dodajajo. Vsota napotenih delavcev mora biti enaka vsoti, ki je navedena v rubriki »II. Število delavcev« v tabeli št. 1.

V tabelo št. 2 se vpiše raven izobrazbe napotenih delavcev glede na zaposlitev za NDČ ali DČ. Ravni izobrazbe so definirane pod točko III.

V tabelo št. 3 se vpiše državljanstvo napotenih delavcev, ki so bili napoteni v tujino, in sicer glede na zaposlitev za NDČ ali DČ.

Vsota tabele št. 1, vsota tabele št. 2 in vsota tabele št. 3 se morajo ujemati.

V tabelo št. 4 in tabelo št. 5 se vpiše vsota št. ur opravljenih pri uporabniku, podatki o uporabniku h kateremu so bili delavci napoteni in matično številko uporabnika h kateremu so bili delavci napoteni. Podatki delavcev se ne vpisujejo.

1. Pod rubriko »VI. Napotitev v tujino – dejavnosti v katere so bili napoteni delavci napoteni, država v katero so bili napoteni in državljanstvo napotenih delavcev« se vpišejo podatki v katero dejavnost so bili napoteni, državo v katero so bili napoteni in državljanstvo napotenih delavcev. Vpiše se število napotenih delavcev, in ne oznaka npr. »x«. Navpični vsoti se morata ujemati.